महाराष्ट्र में कोरोना से मौतों का आंकड़ा 42 हजार के पार, संक्रमण के 9,060 नए केस
महाराष्ट्र में रविवार को कोरोना से मौतों और नए मामलों की संख्या में यूं तो कमी देखी गई, मगर मरीजों की मौत का आंकड़ा बढ़कर 42 हजार के पार चला गया।
मुंबई: महाराष्ट्र में रविवार को कोरोना से मौतों और नए मामलों की संख्या में यूं तो कमी देखी गई, मगर मरीजों की मौत का आंकड़ा बढ़कर 42 हजार के पार चला गया। यह जानकारी स्वास्थ्य अधिकारियों ने दी। रविवार को और 150 लोगों की मौत हो गई, जिससे मरने वालों की कुल संख्या 42,115 हो गई।राज्य में संक्रमण के 9,060 नए मामले सामने आने के साथ संक्रमितों की कुल संख्या 15,95,381 हो गई।राज्य में संक्रमण से उबरने की दर 85.86 फीसदी है और मृत्युदर 2.64 फीसदी है।